text: أطيب و ألذ و أفخم وصفات المطبخ السوري , اليبرق الي بيعشقه الكبار و الصغار و الي لازم يكون مزين كل سفرة عزيمة سورية فخمة , و بيقول المثل : اليبرق يا ما أسهل رمه و يا ما أصعب لفه , لأن تحضيره بده كثير من وقت و صبر , لهيك لازم تحضريه قبل بيوم من موعد التقديم
  هلأ حجم حبة اليبرق مو متل اليالنجي , لأن اليالنجياية لازم تكون سمينة شوي , أما اليبرقاية فلازم تكون رفيعة و طويلة و من وصايا الأمهات أن نقول مع كل حبة و وقت عم نلفها سبحان الله و الحمد لله لا اله الا الله و الله أكبر , يا رزاق يا موسع , لطرح البركة في اليبرق ..
  اليبرق بده لكثير من الوقت على النار و ممكن يقل الوقت أو يكثر حسب نعومة الورق بس بصورة عامة بده أربع ساعات فأكثر على النار , و أمي الله يخليها تترك اليبرق على نار هادئة كتير لمدة عشر ساعات , يعني متل ضو الشمعة , و بيطلع طري و من ألذ ما يكون .. يم يمممي كتابة هذه الوصفة و أنا صائمة تعذيب الصرااحة .... الحمد لله رح أفطر منه ان شاء الله اليوم
text: #000005
text: و انا عم اتمشى بالنت , شفت اه خيو هل القصيدة عن اليبرق و حبيت تقروها معي , لحتى يفرط ريقكم شوي .. يقول الشاعر بكري أبو حلب في وصف يبرق أمه المتختخ بالدهن و الحمض و التوم , في قصيدة تعتبر من أجمل ما كتبه و سماها قصيدة اليبرق :grin
text: #000006
text: selected،قرع ميبس،مطبخ حلبي،مطبخ سوري،ورق عنب،وصفات العزايم،وصفات تراثية
  وصفات تانية ممكن تعجبك
text: #000009
text: selected،قرع ميبس،مطبخ حلبي،مطبخ سوري،ورق عنب،وصفات العزايم،وصفات تراثية
text: #000010
text: وصفات تانية ممكن تعجبك
text: #000011
text: منى و الله فرط ريقي شو هاد شي بيدوخ مع أني كنت ناوية ما أدخل الا بعد الافطار بس ما قاومت ريحنو بتاخد العقل و لا طعمتو يا لطيف حامض و بيدوب دوبان بالتم بتحطي اليبرقة و بتبلعي ما بتحتاجي تمضغي
  ( حماتي بتقول لمعارفها كنتي أشطر وحدة بمغازلة الأكلة لما بتاكلها و اللي ما لو مشتهي ياكل بيشتهي من كتر ما بتتنغم)
  تسلم ايديكي يا منى
  بس للمعلومة الشوام ما بيحطو توم مع اليبرق و بيستخدمو عصير الليمون للتحميض بس الفرق كبير اليبرق الحلبي أطيب معلش سامحوني يا أهل بلدي بس كلمة الحق لازم تنقال و التجربة أكبر برهان
text: #000017
text: Thank you very much for this effort .
  By the way , I am Emans husband . Yabrak is my favorite dish ever,however she has not make it yet for me .
text: #000018
text: هلا بعرف ان في ناس بتحمضه بعصير الليمون , بس من دون ثوم ..
  ايه هو طعمته بالثوم :roll
text: #000021
text: رينو ردودك و تعليقاتك عم تعطي طعمة جديدة للوصفة , كتير مبسوطة فيك
text: #000022
text: نحنا منعملو مع فروج و مع أضلاع الخروف كل واحد بالبيت بحب شي.
  لسا الثوم بيطلع كتييييييير طيب بيشرب الحمض و بدوب دوبان والله فرط ريئي :upset
text: #000026
text: ماما بتتركو عالنار 12 ساعة و أحيانا أكتر شوي. بتحطو من الليل لتاني يوم وئت الغدا.
text: #000027
text: الله يسامحك يا ميمو على هالأكلات و نحنا صايمين 8)
text: #000028
text: و نحنا كمان احيانا هيك منعمل , بس على فكرة هي الشغلة بس عنا
  اللبنانية بيطبخوه من دون حمض لهيك بياخد معهم ساعة أو ساعتين بالكتير:)
text: #000031
text: موضوع الحصرم جديد عليه تسلمي يارب على الوصفة الروعة جعلها الله بميزان حسناتك ياقمروكل عام وانت بالف خير وهلىل الوصفة يمكن يضاف لها دبس الرمان ولا دا شي تاني كمان نفسي تضاف التعليقات عادي من غير كتابة البريد كل مرة
text: #000033
text: هلا اختي الغالية تورتاية بالكريز
text: #000034
text: اختي هي الوصفة بس نستخدم ليها الحصرم أو الدبس رمان منحطه لليالنجي:) يعني ورق العنب الي من دون لحمة
text: #000035
text: كتير مبسوطة بتواجدك , مية اهلا و سهلا فيك مرة تانية
text: #000037
text: هلا أجا دور الكبة و نيالك يا أحمد على هل العروس
text: #000043
text: شايفة سيمو , و انا ما بقى التم من كتر ما ضحكت و فرك ريقي على اليبرق , منيح متغديته اليوم و عندي شوي في البراد و الا وين كنت بدي اروح بحالي :grin
text: #000044
text: و كتير فرحت انك شاركتينا فيها
text: #000047
text: الله يسلم هالديات وياريت تضبط معي ويحبه خطيبي احمد وما بقى يقلي طبخ امي اطيب
  اي لانو هوه من حلب وانا لبنانيه وشو ما عملتلو بيقلي الحلبي اطيب :cry
text: #000049
text: على كل ايا طبخة جاية على بالك او سؤال انا تحت امرك لحتى يصير طبخك بياخد العقل و نمبر ون عن الباشا
text: #000051
text: منى يا اطيب واحلى منى بلعالم عندي سؤال
  زوجي من عشاق اليبرق بشكل لدرجه اني كتير بطبخو والحمدلله من اول مرة نجح معي بس سؤالي
  انو هون بالامارات ما في عنا حصرم شو ممكن يعطي حمض متل الحصرم
  لانو الليمون ما كتير بيعطي حموضه انا بحط معو ملح ليمون في عندك فكرة :roll
text: #000052
text: بالمناسبة أنا بستعمل دبس الحصرم بيطلع طيب كتير كمان .. ماما الله يخليلي ياها بتنشف الحصرم العصير متل البندورة بمكان مشمس وبتتركه لحتى يتعقد ويصير مطربان صغير .. كتير نكهتو طيبة وحموضته قوية .. بس حبيت قلك هالفكرة لانو طيبة وما بتفرق عن الحصرم العادي ..
text: #000054
text: ولي جعت لسى في ساعتين للمغرب :grin
text: #000055
text: تنشيف الحصرم جديدة , بعرف واحدة كانت تغليه على النار ليصير مركز و طعمته بتجنن و بيصير لونه على احمر بس طعمته حسها اطيب , هلا هي كمان فكرة تانية , فرط ريقي و الله على شي حامض , قايمة كتر حمض لسلطة الفطور :zzz
text: #000058
text: إشتقتلكم كتير و لطبخاتكم
text: #000061
text: حبيت أسألك عن طريقة عمل اليبرق مع محشي بانجان ؟؟؟ و بنقدر أعمله مع محششي كوسا ؟؟ يعني بيصير .. و اذا إي بيصير .. يا ريت الطريقة .. :zzz عذبتك معي :roll
text: #000062
text: بدي اسألك حبيبتي عن طريقة حفظ مية الحصرم للطبخ بقناني بالتفصيل
  كمية الملح اللازمة ؟ بدها غلي ولالأ؟ بتنحفظ بالبراد؟
  لأننا بالعادة بنشفه بالشمس بس حابة جرب طريقتك
text: #000063
text: انا بملح مية الحصرم بملح نفس ملح الطبخة و بحفظه بطريقتين , الي للسلطة بخليه بالفريزر و بطالع على ايد البراد كل علبة بعلبتها , و الي لتحميض المحسي بخليه برة بس بغطي وحه بالزيت
text: #000066
text: ماما من زمان كانت تعمل دبس الحصرم تغليه على النار حتى يصير اونه احمر غاامق و يسمك و بعدها في البراد , هادا بيصير للسلطة و للمحشي بس مو لليبرق , طعمته روووعة
text: #000067
text: شكرا منى عمعذبك معي هلأ الحصرم عملته شراب حلو لرمضان وحطيته بالفريزر وجبت وجبة تانية حصرم بعملها للطبخ متل ما علمتيني أنا ما بدي اعمل للسلطات بس للمحشي واليبرق وراح حط عالوجه زيت بس ما بتخرب بدون براد ؟
text: #000068
text: مرحبا منى بدي قلك شي وبدي قلك كمان انو اد ماشكرتك وقلتلك يعطيكي العافيه والله يعطيكي يارب على اد نيتك مابخلص حكي من هون لبكرا انا من حلب ومتزوجه جديد وماكنت بعرف ولا شي عن اليبرق ولا كيف بينطبخ ولا حتى ألفو جربت كم اكله من الموقع اللي بيجنن ومافي اطيب من اكلاتك كلهن نجحو وكانو لذيذات وبيجننو وهلا فتحت على طريقة طبخ اليبرق وطبقتها بحزافيرا وطلع يبرق ماكنت متوقعتو بحياتي انو يطلع معي هيك يبرق كتير تفاجأت والفضل كلو بيعود لألك بيضتي وشي الله يبيض وشك واسفه كتييييير عالاطاله
text: #000070
text: بدي اسألك أخت منى على مربى الباذنجان والكباد ياريت تجاوبيني لأن هلق وقته
text: #000071
text: يسلم ايديكي ربي ولله شي بفرط القلب بس عندي ملاحظة نحن يا منى صرنا بالغربة نستعمل ملح الليمون لانو الحصرم مو متوفر عنا نهائي والليمون بيمرمر علطبخ والله بيطلع حاااامض وبيشهي القلب
text: #000077
text: شكرا لاضافتك ان شالله بيستفيدوا منها كل الي بالغربة .. بتعرفي مرة كان خلصان الحصرم من عندي واستخدمت ملح الليمون ، كان طيب بس وجعلي معدتي شوي
text: #000078